ข้อบังคับมหาวิทยาลัยราชภัฏสวนสุนันทาข้อบังคับมหาวิทยาลัยราชภัฏสวนสุนันทาว่าด้วยคุณสมบัติ หลักเกณฑ์และวิธีการสรรหานายกสภามหาวิทยาลัยพ.ศ. ๒๕๕๒[๑] โดยที่เป็นการสมควรปรับปรุงข้อบังคับว่าด้วยคุณสมบัติหลักเกณฑ์ และวิธีการได้มาซึ่งนายกสภามหาวิทยาลัยอาศัยอำนาจตามความในมาตรา๑๖ วรรคสี่ และมาตรา ๑๘ (๒) แห่งพระราชบัญญัติมหาวิทยาลัยราชภัฏ พ.ศ. ๒๕๔๗สภามหาวิทยาลัยราชภัฏสวนสุนันทา ในคราวประชุมครั้งที่ ๙/๒๕๕๒ เมื่อวันที่ ๒๖สิงหาคม ๒๕๕๒ จึงออกข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับมหาวิทยาลัยราชภัฏสวนสุนันทาว่าด้วยคุณสมบัติ หลักเกณฑ์ และวิธีการสรรหานายกสภามหาวิทยาลัย พ.ศ. ๒๕๕๒ข้อ ๒ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกข้อบังคับมหาวิทยาลัยราชภัฏสวนสุนันทาว่าด้วยคุณสมบัติและวิธีการสรรหานายกสภามหาวิทยาลัย พ.ศ. ๒๕๔๗บรรดากฎระเบียบ ข้อบังคับ คำสั่ง ประกาศหรือข้อตกลงอื่นใดที่ขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ในข้อบังคับนี้สภามหาวิทยาลัย หมายความว่าสภามหาวิทยาลัยราชภัฏสวนสุนันทามหาวิทยาลัย หมายความว่ามหาวิทยาลัยราชภัฏสวนสุนันทาอธิการบดี หมายความว่า อธิการบดีมหาวิทยาลัยราชภัฏสวนสุนันทาหน่วยงานในมหาวิทยาลัย หมายความว่า บัณฑิตวิทยาลัยคณะ สถาบัน สำนัก วิทยาลัย ศูนย์ส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะทั้งที่เป็นส่วนราชการและเป็นส่วนงานภายใน และให้หมายความรวมถึง โรงเรียนสาธิตมหาวิทยาลัยราชภัฏสวนสุนันทาด้วยคณาจารย์ประจำ หมายความว่าผู้ปฏิบัติงานประจำในมหาวิทยาลัยในตำแหน่งทางวิชาการ ได้แก่ ศาสตราจารย์รองศาสตราจารย์ ผู้ช่วยศาสตราจารย์ หรืออาจารย์ซึ่งได้ปฏิบัติงานในมหาวิทยาลัยติดต่อกันเป็นเวลาไม่น้อยกว่าสองปีบุคลากร หมายความว่าข้าราชการพลเรือนในสถาบันอุดมศึกษา พนักงานมหาวิทยาลัย และพนักงานราชการซึ่งได้ปฏิบัติงานในมหาวิทยาลัยติดต่อกันเป็นเวลาไม่น้อยกว่าสองปีและบุคลากรผู้นั้นมิใช่คณาจารย์ประจำคณะกรรมการสรรหา หมายความว่าคณะกรรมการสรรหานายกสภามหาวิทยาลัยราชภัฏสวนสุนันทาข้อ ๕ผู้ดำรงตำแหน่งนายกสภามหาวิทยาลัยต้องมีคุณสมบัติ ดังนี้(๑) มีคุณธรรม และจริยธรรมเป็นที่ยอมรับของสังคม(๒) มีความรู้ความเชี่ยวชาญ เป็นที่ยอมรับในวงการวิชาชีพ(๓) มีความเป็นผู้นำและความสามารถในการบริหารอันจะเป็นประโยชน์ต่อการพัฒนามหาวิทยาลัย(๔) มีความสนใจและเห็นความสำคัญของการศึกษาในระดับอุดมศึกษาหรือการศึกษาเพื่อพัฒนาท้องถิ่น(๕) มีสถานภาพทางสังคม ซึ่งเอื้ออำนวยต่อการดำเนินงานของมหาวิทยาลัย(๖) สามารถอุทิศเวลาให้แก่กิจการของมหาวิทยาลัยตามสมควรแก่ตำแหน่งหน้าที่ข้อ ๖ให้สภามหาวิทยาลัยแต่งตั้งคณะกรรมการขึ้นคณะหนึ่ง เรียกว่า คณะกรรมการสรรหา ประกอบด้วย(๑)กรรมการสภามหาวิทยาลัยผู้ทรงคุณวุฒิคนหนึ่งซึ่งได้รับเลือกจากสภามหาวิทยาลัยเป็นประธาน(๒) กรรมการสภามหาวิทยาลัยประเภทผู้ดำรงตำแหน่งบริหารซึ่งเลือกกันเองจำนวนสองคน(๓) กรรมการสภามหาวิทยาลัยประเภทคณาจารย์ประจำ ซึ่งเลือกกันเองจำนวนหนึ่งคน(๔) กรรมการสภามหาวิทยาลัยประเภทผู้ทรงคุณวุฒิ ซึ่งเลือกกันเองจำนวนสี่คน(๕) ประธานสภาคณาจารย์และข้าราชการให้เลขานุการสภามหาวิทยาลัยเป็นเลขานุการการสรรหานายกสภามหาวิทยาลัยให้ดำเนินการให้แล้วเสร็จภายในเก้าสิบวันนับแต่วันที่นายกสภามหาวิทยาลัยพ้นจากตำแหน่งตามวาระให้คณะกรรมการสรรหาดำเนินการสรรหาผู้สมควรดำรงตำแหน่งนายกสภามหาวิทยาลัยตามหลักเกณฑ์และวิธีการที่กำหนดในข้อ๗ กรณีที่ไม่สามารถดำเนินการได้ตามที่กำหนดให้ขอขยายระยะเวลาต่อสภามหาวิทยาลัยได้อีกสามสิบวันนับแต่วันครบกำหนดเดิมข้อ ๗ให้คณะกรรมการสรรหา ดำเนินการสรรหาผู้มีคุณสมบัติตามข้อ ๕จำนวนไม่เกินสามคน โดยดำเนินการ ดังนี้(๑) ให้กรรมการสภามหาวิทยาลัย กรรมการผู้ทรงคุณวุฒิในสภาวิชาการกรรมการส่งเสริมกิจการมหาวิทยาลัยเสนอชื่อผู้สมควรดำรงตำแหน่งนายกสภามหาวิทยาลัยได้ คนละหนึ่งชื่อ(๒) ให้หน่วยงานในมหาวิทยาลัยเสนอชื่อผู้สมควรดำรงตำแหน่งนายกสภามหาวิทยาลัยได้หน่วยงานละไม่เกินสามชื่อโดยให้คณาจารย์ประจำและบุคลากรในสังกัดหน่วยงานนั้น ๆ มีส่วนร่วม(๓) ให้คณะกรรมการสรรหาสัมภาษณ์หรือสอบถามความเห็นจากบุคคลทั่วไปที่มีส่วนเกี่ยวข้องกับมหาวิทยาลัยตามความเหมาะสมเพื่อประกอบการใช้ดุลพินิจในการกลั่นกรองการดำเนินการตามวรรคหนึ่งห้ามมิให้มีการหยั่งเสียงเมื่อคณะกรรมการสรรหากลั่นกรองผู้สมควรดำรงตำแหน่งตามจำนวนที่กำหนดในวรรคหนึ่งแล้วให้จัดทำเป็นบัญชีรายชื่อเรียงตามลำดับอักษรพร้อมประวัติข้อมูลรายละเอียดที่ใช้ประกอบการพิจารณาเสนอต่อสภามหาวิทยาลัยข้อ ๘ให้สภามหาวิทยาลัยพิจารณาเลือกบุคคลตามบัญชีรายชื่อในข้อ ๗คนหนึ่งเป็นนายกสภามหาวิทยาลัยโดยเร็วในการประชุมสภามหาวิทยาลัยเพื่อดำเนินการตามวรรคหนึ่งหากนายกสภามหาวิทยาลัยผู้ที่พ้นจากตำแหน่งเข้ารับการสรรหาด้วยให้อุปนายกสภามหาวิทยาลัยทำหน้าที่ประธานในที่ประชุม ในกรณีที่อุปนายกสภามหาวิทยาลัยเข้ารับการสรรหาด้วยให้ที่ประชุมสภามหาวิทยาลัยเลือกกรรมการสภามหาวิทยาลัยผู้ทรงคุณวุฒิคนหนึ่งทำหน้าที่ประธานในที่ประชุมการลงมติเลือกบุคคลให้ดำรงตำแหน่งนายกสภามหาวิทยาลัยต้องได้รับคะแนนเสียงไม่น้อยกว่ากึ่งหนึ่งของกรรมการสภามหาวิทยาลัยทั้งหมดที่มีอยู่ให้คณะกรรมการสรรหาขอความยินยอมจากบุคคลที่ได้รับเลือกเป็นนายกสภามหาวิทยาลัยตามลำดับในกรณีที่บุคคลที่ได้รับเลือกตามบัญชีรายชื่อทั้งหมดไม่ให้ความยินยอม ให้คณะกรรมการสรรหาดำเนินการใหม่ภายในสามสิบวันการประชุมและการดำเนินการตามข้อนี้ให้กระทำโดยลับให้มหาวิทยาลัยดำเนินการเพื่อทรงพระกรุณาโปรดเกล้าฯแต่งตั้งนายกสภามหาวิทยาลัยข้อ ๙ในกรณีที่นายกสภามหาวิทยาลัยพ้นจากตำแหน่งก่อนครบวาระให้ดำเนินการสรรหานายกสภามหาวิทยาลัยให้แล้วเสร็จภายในหกสิบวันเว้นแต่วาระของนายกสภามหาวิทยาลัยที่พ้นจากตำแหน่งนั้นเหลืออยู่น้อยกว่าเก้าสิบวันจะไม่ดำเนินการสรรหาก็ได้ในการสรรหาตามข้อนี้ให้นำความในข้อ ๖ ข้อ ๗ และข้อ ๘ มาใช้บังคับโดยอนุโลมข้อ ๑๐ให้นายกสภามหาวิทยาลัยซึ่งดำรงตำแหน่งอยู่ในวันที่ข้อบังคับนี้ใช้บังคับปฏิบัติหน้าที่ต่อไปจนกว่าจะครบวาระข้อ ๑๑ให้อธิการบดีเป็นผู้รักษาการตามข้อบังคับ และมีอำนาจออกระเบียบประกาศหรือคำสั่งเพื่อประโยชน์ในการปฏิบัติตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับให้สภามหาวิทยาลัยมีอำนาจตีความและวินิจฉัยประกาศ ณ วันที่ ๒๖สิงหาคม พ.ศ. ๒๕๕๒กร ทัพพะรังสีนายกสภามหาวิทยาลัยราชภัฏสวนสุนันทาปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๖/ตอนพิเศษ ๑๖๙ ง/หน้า ๑๓๔/๒๐ พฤศจิกายน ๒๕๕๒